Meindert Hobbema

**Meindertas Hobema** (, 1638 m., Amsterdamas, Nyderlandai – 1709 m. gruodžio 7 d., ten pat) – vienas žymiausių XVII a. Nyderlandų dailės „aukso amžiaus“ tapytojų−peizažistų. Lietuvos dailės muziejaus rinkiniuose yra jo paveikslas „Senas malūnas“ (nuolatinėje ekspozicijoje Radvilų rūmuose).

## Biografija
Meindertas Hobema gimė 1638 m. Amsterdame, pakrikštytas spalio 31 d. Kodėl dailininkas pradėjo vartoti pavardę *Hobema*, nežinoma. Šią pavardę dailininkas pradėjo naudoti nuo 1658 m. pasirašydamas ant paveikslų. Hobemos tėvai – Lubbert Meynerts ir Rinsje Eduwarts. 1660 m. liepą Jakobas van Reisdalis minėjo, kad Hobema jam padėjo ir mokėsi pas jį keletą metų. Gali būti, kad Hobema tapo Reisdalio mokiniu 1658 m., kai Reisdalis persikėlė į Amsterdamą. Po 1660 m. sukurti Hobemos paveikslai rodo ryškią Reisdalio kompozicijų įtaką. 1668 m. Jakobas van Reisdalis buvo liudininku Hobemos vestuvėse su Eeltien Vinck. Žmona dirbo Amsterdamo mero virtuvėje ir gali būti, kad per šiuos ryšius Hobema gavo gerai apmokamą importuoto vyno kiekio matuotojo pareigybę (pagal atliktus matavimus miestas rinko mokesčius iš pirklių). Užėmęs šį postą Hobema retai tapė. Garsiausiu jo paveikslu minimas „Alėja Midelharnyje“, nutapytas 1689 m.

Dailininkas pergyveno žmoną ir 5 savo vaikus. Meindertas Hobema mirė 1709 m. gruodžio 7 d. Amsterdame, palaidotas varguolių kape, kaip ir jo žmona, Westerkerk kapinėse. Hobemai priskiriama apie 500 paveikslų. Gyvenimo metu jis buvo labai menkai žinomas. Pirmąkart paminėtas literatūroje tik 1751 m. olandų dailininkų sąvade. XX a. Hobema pradėtas vertinti antru reikšmingiausiu olandų „aukso amžiaus“ peizažistu po Jakobo van Reisdalio. Hobema savo paveiksluose nesistengė įkvėpti dramatiškumo, būdingo Van Reisdaliui, tačiau išlaikė pastarojo kūrybos didingus gamtos vaizdus. Jo idiliški peizažai kruopščiai sukomponuoti, dažnai vaizduoja kaimo scenas. Hobemos dailė paveikė anglų tapytoją Thomas Gainsborough. Vienas Hobemos peizažų yra Lietuvos dailės muziejaus rinkiniuose (nuolatinėje ekspozicijoje Radvilų rūmuose).

## Darbų galerija

Vaizdas:Meindert Hobbema - Farm in the Woods - WGA11428.jpg| „Sodyba prie medžių“ (1662, Luvras, Paryžius)
Vaizdas:The Travelers-166-2?--Meindert Hobbema.jpg| „Keliauninkai“ (apie 1662, Nacionalinė Vašingtono dailės galerija)
Vaizdas:Meindert Hobbema - Wooded Landscape with Water Mill - WGA11443.jpg| „Peizažas su medžiais ir vandens malūnu“ (apie 1662-64, Čikagos meno institutas, Čikaga)
Vaizdas:Meyndert Hobbema A Wooded Landscape.jpg| „Peizažas su medžiais“ (apie 1660-65, Voleso kolekcija, Londonas)
Vaizdas:Wooded Landscape with Farmsteds.jpg| „Namai tarp medžių“ (apie 1665, Mauricheisas, Haga)
Vaizdas:Meindert Hobbema - The Water Mill - WGA11440.jpg| „Peizažas su medžiais“ (apie 1663-68, Belgijos karališkieji dailės muziejai, Briuselis)
Vaizdas:Hobbema, Meindert - A Wooded Landscape - Google Art Project.jpg| „Peizažas su medžiais“ (1667, J. Paul Getty muziejus, Los Andželas)
Vaizdas:Meindert Hobbema 001.jpg| „„Alėja Midelharnyje““ (1689, Londono nacionalinė galerija)


## Šaltiniai

* Meindert Hobbema Encyclopaedia Britannica tinklalapyje
* Arthur K. Wheelock Jr., April 24, 2014

## Nuorodos

* Meindert Hobbema WGA tinklalapyje
* J. P. Getty muziejus 
* hollandhistory.net